laion/Wikipedia-Exotic huggingface dataset:
জমিন

জমিন (হিন্দি: ज़मीन, বাংলা অনুবাদ: ভূমি) ২০০৩ সালে মুক্তিপ্রাপ্ত ভারতীয় বলিউডি অ্যাকশনধর্মী চলচ্চিত্র। ছবিটি পরিচালনা করেন রোহিত শেঠি। এটি তার প্রথম পরিচালনা। এতে প্রধান চরিত্রে অভিনয় করেছেন অজয় দেবগন, অভিষেক বচ্চন, বিপাশা বসু, মুকেশ তিওয়ারী। কর্নেল রনবীর সিং, সন্ত্রাসবাদীদের প্রধান বাবা জাহির খানকে তাড়া করে ধরে ফেলে ও বন্দী করে জেলে পাঠায়। আল তাহির নামের একটি সন্ত্রাসবাদী সংগঠন বাবা জাহিরকে ছাড়ানোর জন্যে সক্রিয় হয়ে ওঠে। তাদের দলের কিছু লোককে মুম্বাইতে গোপনে পাঠায় এবং ভারতীয় সেনাবাহিনীর একজন অফিসার তাদের গোপনে সাহায্য কর‍তে থাকে। সন্ত্রাসবাদীদের খাদ্য, আশ্রয়, অস্ত্রশস্ত্র ইত্যাদি যোগানোর কাজ করে একজন অধ্যাপক ও ফরিদ নামক গ্যারেজ মালিক। এসিস্টেন্ট কমিশনার অফ পুলিশ (সন্ত্রাসদমন বিভাগ) জয়দেব মালহোত্রা পুলিশ কমিশনারের আদেশে তদন্ত শুরু করে কিন্তু যাদের সে সন্দেহ করে তারা অজ্ঞাত আততায়ীর হাতে খুন হয়ে যেতে থাকে। মুম্বই পুলিশের সাথে সহযোগীতা করতে ভারতীয় সেনাবাহিনীর একটি দলও আসে মুম্বইতে। সেনার ভেতরে গুপ্তচর বৃত্তি করছিল যে তাকে রনবীর খুঁজে পায়। সে ধরা না দিয়ে আত্মহত্যা করে। কর্নেল রনবীর অতীতে এই জয়দেবকেই সেনাবাহিনী থেকে তার ভুলের জন্যে বরখাস্ত করেছিল। সে বুঝতে পারে বর্তমানে জয়দেব একজন যোগ্য ও সাহসী অফিসার। তাকে নিয়ে একসাথে তদন্ত করে রনবীর। সন্ত্রাসবাদীরা আসলে পরিকল্পনা করেছে একটি বিমান অপহরণ করার। বিমানবন্দরের কিছু কর্মচারীর সাহায্যে তারা অস্ত্রসহ বিমানে ওঠে ও পাইলট বসির আলিকে ভয় দেখিয়ে যাত্রী সমেত নিয়ে যায় পাক অধ্যুষিত কাশ্মীরে। এই প্লেনে জয়দেবের প্রেমিকা নন্দিনীও বিমানসেবিকা হিসেবে পণবন্দী হয়। সন্ত্রাসবাদীরা দাবি করে বাবা জাহিরকে ছাড়লে তবেই বিমানযাত্রীরা মুক্তি পাবে। পাকিস্তানের সাথে কূটনৈতিক কথাবার্তা চালালেও তা ফলপ্রসূ হয়না। ভারতীয় প্রতিনিধি দল সন্ত্রাসবাদীদের সংগে আলোচনার উদ্দেশ্যে ঘটনাস্থলে যান। পরিচয় গোপন করে জয়দেবও যায় তাদের সাথে। অন্যদিকে ভারতীয় সেনার একটি ছোট কমান্ডো দল রনবীরের নেতৃত্বে সেখানে পৌঁছে যায়। যুদ্ধের পর তারা পনবন্দী সহ বাবা জাহিরকেও তুলে আনে এবং মাঝরাস্তায় তার গায়ে গ্রেনেড ঢুকিয়ে নিচে ফেলে দেয়। পাইলট বসির নিরাপদে বিমানটিকে নিয়ে ভারতে চলে আসেন। অজয় দেবগন - কর্নেল রনবীর সিং অভিষেক বচ্চন - এসিপি জয়দেব মালহোত্রা বিপাশা বসু - নন্দিনী পঙ্কজ ধীর - পাইলট বসির আলি অমৃতা অরোরা - বিশেষ ভূমিকায় মুকেশ তিওয়ারী - বাবা জাহির খান মোহন যোশি - বরিষ্ঠ সেনা অফিসার কুনওয়ার আজিজ - অপরাধী সঞ্জয় মিশ্র - আজিজ জমিন চলচ্চিত্রের গানের সুর ও সঙ্গীত পরিচালনা করেছেন হিমেশ রেশমিয়া। গানের কথা লিখেছেন সমীর। গান প্রকাশ করেছে টি-সিরিজ। "Zameen"। বলিউড হাঙ্গামা। সংগ্রহের তারিখ ২৫ মে ২০১৭।  "Directed by Rohit Shetty!"। রেডিফ। সংগ্রহের তারিখ ২৫ মে ২০১৭।  "Zameen"। বলিউড হাঙ্গামা। সংগ্রহের তারিখ ২৫ মে ২০১৭।  "ZAMEEN (U/A)"। filmibeat.com। সংগ্রহের তারিখ ২৫ মে ২০১৭।  "Zameen (2003)"। imdb.com। সংগ্রহের তারিখ ২৫ মে ২০১৭।  "Directed by Rohit Shetty!"। রেডিফ। ১৬ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৫ মে ২০১৭।  ইন্টারনেট মুভি ডেটাবেজে জমিন (ইংরেজি)
২০১৭-১৮ আন্তর্জাতিক ক্রিকেট

২০১৭-১৮ আন্তর্জাতিক ক্রিকেট মৌসুম অক্টোবর, ২০১৭ থেকে শুরু হয়ে মার্চ, ২০১৮ সালে শেষ হবে। "Future Tours Programme" (পিডিএফ)। International Cricket Council। সংগ্রহের তারিখ ১৬ জানুয়ারি ২০১৬।
বাঘদা মাধ্যমিক স্কুল এন্ড কলেজ

বরিশাল বিভাগের আগইলঝরা ইউনিয়নে বাঘদা মাধ্যমিক স্কুল এন্ড কলেজটি অবস্থিত। ১৯২২ সালে প্রতিষ্ঠানটি তার কার্যক্রম শুরু করে। প্রতিষ্ঠানটি মূলত স্থানীয় কিছু সেচ্ছাসেবী মানুষের মাধ্যমে প্রতিষ্ঠা লাভ করে। ১৯৯৫ সালে এটি তার উচ্চমাধ্যমিক কার্যক্রম শুরু করে। গরীব ও অসহায় মানুষের নিকট শিক্ষার আলো পৌছে দেওয়া ছিল এর প্রধান উদ্দেশ্য। পাবলিক পরীক্ষাগুলোতে প্রতিষ্ঠানটি তার সুনাম অক্ষত রেখেছে। "বাঘদা স্কুল এন্ড কলেজের বিস্তারিত"।
বর্ধমান জংশন রেলওয়ে স্টেশন

বর্ধমান জংশন হল হাওড়া–দিল্লি প্রধান লাইন একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার অন্তর্গত। হাওড়া থেকে হাওড়া-বর্ধমানের প্রধান লাইন এবং হাওড়া-বর্ধমানের কর্ড লাইনে ইএমইউ ট্রেন সার্ভিস চালু রয়েছে বর্ধমান স্টেশন পর্যন্ত। এটি পশ্চিমবঙ্গের দ্বিতীয় বৃহত্তম জনবহুল শহর বর্ধমানকে রেল পরিসেবা প্রদান করে। "Urban Agglomerations/Cities having population 1 lakh and above" (পিডিএফ)। Provisional Population Totals, Census of India 2011। সংগ্রহের তারিখ ১৬ এপ্রিল ২০১৩।  উইকিমিডিয়া কমন্সে বর্ধমান জংশন রেলওয়ে স্টেশন সংক্রান্ত মিডিয়া রয়েছে।
পাকা বেলের সরবত

পাকা বেলের সরবত হচ্ছে পাকা বেল দিয়ে তৈরী এক ধরনের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়। বেল, চিনি এবং পানি। একটি পাকা বেল এর বিচি ছাড়িয়ে নিতে হবে। এর সংগে পরিমাণ মত চিনি ও ঠান্ডা পানি মিশিয়ে ব্লেন্ডারে ব্লেন্ড করে নিতে হবে। সরবতের ঘনত্বের দিকে লক্ষ্য রাখতে হবে। প্রথম আলো
কাঁচা আমের সরবত

কাঁচা আমের সরবত হচ্ছে কাঁচা আম দিয়ে তৈরী এক ধরনের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়। কাঁচা আম, চিনি, কাঁচা মরিচ, লবণ, বীট লবণ, পানি, বরফ। তবে স্বাদে বৈচিত্র্য আনতে লেবু রস, গোল মরিচের গুড়ো ইত্যাদি ব্যবহার করা যেতে পারে। সবকিছুকে একটি ব্লেন্ডারে নিয়ে ভালোভাবে ব্লেন্ড করে নিয়ে তারপর পানি মিশিয়ে কিছুক্ষণ ফ্রিজে রেখে ঠান্ডা পরিবেশন করতে হবে। ডেস্ক, লাইফস্টাইল (১০ মে ২০২১)। "কাঁচা আমের শরবত"। Prothomalo।
সুষমা বর্মা

সুষমা বর্মা (মারাঠি: सुषमा वर्मा; জন্ম: ৩ নভেম্বর, ১৯৯২) হিমাচল প্রদেশের শিমলায় জন্মগ্রহণকারী প্রথিতযশা ভারতীয় প্রমিলা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে হিমাচল প্রদেশ ক্রিকেট দলের পক্ষে খেলছেন। দলে তিনি মূলতঃ উইকেট-রক্ষকের দায়িত্ব পালন করছেন। এছাড়াও, ডানহাতে ব্যাটিংয়ে অভ্যস্ত তিনি। হিমাচল প্রদেশের অধিনায়কত্বের দায়িত্ব পালন করেছেন। তার অধিনায়কত্বে ২০১১ সালে অনূর্ধ্ব-১৯ সর্ব-ভারতীয় মহিলা প্রতিযোগিতায় হিমাচল প্রদেশ রানার্স-আপ হয়েছিল। হিমাচল প্রদেশ থেকে পুরুষ বা নারী উভয় ক্ষেত্রেই প্রথম ক্রিকেটার হিসেবে ভারতের পক্ষে আন্তর্জাতিক পর্যায়ে অংশগ্রহণের সুযোগ পান তিনি। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় অংশ নেন। আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের ভারতীয় দলের তালিকা প্রকাশ করা হয়। এতে তিনিও অন্তর্ভুক্ত হন। ESPN Cricinfo "Himachal cricket, a new dawn and hope"। ৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৬ মে ২০১৭।  She shunned volleyball shorts for white flannels,is first HP woman in Indian squad 'Accidental wicketkeeper' Sushma Verma braces for Dharamsala homecoming This one's for the girls "Mandhana returns to India squad for Women's World Cup"। ESPN Cricinfo। সংগ্রহের তারিখ ১৫ মে ২০১৭।  অনুজা পাতিল হারমানপ্রীত কৌর ২০১৪ ভারত মহিলা ক্রিকেট দলের ইংল্যান্ড সফর ইএসপিএনক্রিকইনফোতে সুষমা বর্মা (ইংরেজি) দাপ্তরিক ওয়েবসাইট
ধূমকেতু (পত্রিকা)

ধূমকেতু কাজী নজরুল ইসলাম সম্পাদিত একটি অর্ধ-সাপ্তাহিক পত্রিকা, যা ১৩২৯ বঙ্গাব্দের ২৬ শ্রাবণ (১৯২২ সালের ১১ আগস্ট) প্রথম প্রকাশিত হয়। পত্রিকাটি শুরুতে ফুলস্কেপ কাগজের চার পৃষ্ঠায় মুদ্রিত হতো এবং পরে আট পৃষ্ঠায় মুদ্রিত হতো। পত্রিকাটির সর্বশেষ সংস্করণ ১৯২৩ সালের মার্চ মাসে প্রকাশিত হয়েছিল। এর প্রথম সংখ্যায় নজরুলের কবিতা ‘ধূমকেতু’ প্রকাশিত হয়। এই পত্রিকাকে আশীর্বাদ করে রবীন্দ্রনাথ ঠাকুর লিখেছিলেন, পত্রিকার প্রথম পাতার শীর্ষে এই বাণী লিখা থাকতো। নজরুলের প্রচেষ্টায় পত্রিকার কয়েকটি বিশেষ সংখ্যা প্রকাশিত হয়েছিল। সেগুলির মধ্যে ২০ পৃষ্ঠার ‘মোহররম সংখ্যা’ (৭ম সংখ্যা, ১৬ ভাদ্র ১৩২৯/ আগস্ট ১৯২২), ১২ পৃষ্ঠার ‘আগমনী সংখ্যা’ (১২শ সংখ্যা, ২৬ সেপ্টেম্বর ১৯২২), ১২ পৃষ্ঠার ‘দেওয়ালী সংখ্যা’ (১৫শ সংখ্যা, ২০ অক্টোবর ১৯২২) এবং ‘কংগ্রেস সংখ্যা’ (৩০তম সংখ্যা, ২৭ ডিসেম্বর ১৯২২) ছিল উল্লেখযোগ্য। নজরুল জেলে থাকার সময় বীরেন সেনগুপ্ত ও অমরেশ কাঞ্জিলাল এটি কিছুদিন সম্পাদনা করেছিলেন। পত্রিকার ২৬ সেপ্টেম্বর, ১৯২২ সংখ্যায় নজরুলের কবিতা আনন্দময়ীর আগমনে প্রকাশিত হয়। এই রাজনৈতিক কবিতা প্রকাশিত হওয়ায় ৮ নভেম্বর পত্রিকার উক্ত সংখ্যাটি নিষিদ্ধ ঘোষিত হয়। একই বছরের ২৩ নভেম্বর তার যুগবাণী প্রবন্ধগ্রন্থ বাজেয়াপ্ত করা হয় এবং একই দিনে তাকে কুমিল্লা থেকে গ্রেফতার করা হয়। গ্রেফতারের পর তাকে কুমিল্লা থেকে কলকাতায় নিয়ে আসা হয়। ১৯২৩ খ্রিষ্টাব্দের ৭ জানুয়ারি নজরুল বিচারাধীন বন্দী হিসেবে আত্মপক্ষ সমর্থন করে এক জবানবন্দি প্রদান করেন। চিফ প্রেসিডেন্সি ম্যাজিস্ট্রেট সুইনহোর আদালতে এই জবানবন্দি দিয়েছিলেন। তার এই জবানবন্দি বাংলা সাহিত্যে রাজবন্দীর জবানবন্দী নামে বিশেষ সাহিত্যিক মর্যাদা লাভ করেছে। ১৬ জানুয়ারি বিচারের পর নজরুলকে এক বছরের সশ্রম কারাদণ্ডে দণ্ডিত করা হয়। নজরুলকে আলিপুর কেন্দ্রীয় কারাগারে নিয়ে যাওয়া হয়। নজরুলের কারাদণ্ডের পরিপ্রেক্ষিতে ২৭ জানুয়ারি সংখ্যাটি ‘নজরুল সংখ্যা’ হিসেবে প্রকাশিত হয়। এর পরে কিছুদিনের জন্য পত্রিকাটি বন্ধ থাকে। পরে পত্রিকাটি বীরেন সেনগুপ্ত ও অমরেশ কাঞ্জিলালের সম্পাদনায় পুনরায় প্রকাশিত হয়, কিন্তু তা অনিয়মিতভাবে চলে ও সেই বছরের (১৯২৩) মার্চ মাসে একেবারে বন্ধ হয়ে যায়। সাংবাদিকতা প্রবেশদ্বার কাজী নজরুল ইসলাম প্রবেশদ্বার রবীন্দ্রনাথ ঠাকুর প্রবেশদ্বার "Kazi Nazrul Islam: A Chronology of Life [Islamic Foundation]"। www.nazrul.org। সংগ্রহের তারিখ ২০১৫-০৬-০১। [স্থায়ীভাবে অকার্যকর সংযোগ] "আয় চলে আয় ধূমকেতু, আঁধারে বাঁধ অগ্নিসেতু"। বাংলানিউজটোয়েন্টিফোর.কম। ২০১২-০৫-২৫। সংগ্রহের তারিখ ২০২২-০৫-১৪।  নাওয়াজ, আলি (২০১৫-০১-২০)। "ধূমকেতু"। বাংলাপিডিয়া। সংগ্রহের তারিখ ২০২২-০৫-১৪।  তারিক মনজুর (২২ মে ২০১৫)। "বিদ্রোহের বহুমাত্রা"। দৈনিক প্রথম আলো। সংগ্রহের তারিখ ১৪ জুলাই ২০১৭। [স্থায়ীভাবে অকার্যকর সংযোগ] "যে কবিতার জন্য নজরুল জেল খেটেছিলেন"। পদধ্বনি। ২০২১-০৭-২০। ২০২২-০৫-২৯ তারিখে মূল থেকে আর্কাইভ করা। সংগ্রহের তারিখ ২০২২-০৫-১৪।
নবরত্ন (বিক্রমাদিত্যের সভাসদ)

নবরত্ন হলেন সম্রাট বিক্রমাদিত্যের রাজসভায় নয়জন মনীষী। বিক্রমাদিত্য ছিলেন উজ্জয়িনীর শাসক। তার রাজদরবারের নবরত্নগণ হলেন অমরসিংহ, কালিদাস, ক্ষপণক, আর্যভট্ট, ধন্বন্তরি, বরাহমিহির, বররুচি, বেতালভট্ট ও শঙ্কু। অমরসিংহ অমরসিংহ ছিলেন সংস্কৃত কবি, ব্যাকরণবিদ এবং প্রাচীন ভারতের সর্বশ্রেষ্ঠ অভিধান রচয়িতা। তার নামানুসারে অভিধানটির নামকরণ করা হয় অমর কোষ। পদ্য ও শ্লোক আকারে রচিত এই অভিধানে স্বর্গবর্গ, ব্যোমবর্গ, পাতালবর্গ, কালবর্গ ও বনৌষধিবর্গ ইত্যাদি বিভাগ ছিল। বর্তমানে তার সকল লেখা ধ্বংস হয়ে গেছে। কালিদাস কালিদাস সংস্কৃত ভাষার অন্যতম শ্রেষ্ঠ কবি। তার রচিত উল্লেখযোগ্য গ্রন্থ হল অভিজ্ঞানশুকুন্তলম, রঘুবংসম, কুমারসম্ভব, ও মেঘদূত। ক্ষপণক ক্ষপণক ছিলেন একজন জ্যোতির্বিদ। ঘটকর্পর ঘটকর্পর ছিলেন একজন কবি ও বাস্তুশিল্পী। ধন্বন্তরি ধন্বন্তরি ছিলেন একজন আয়ুর্বেদ ও শল্য চিকিৎসক। বরাহমিহির বরাহমিহির ছিলেন একজন দার্শনিক, গণিতবিদ ও জ্যোতিবিজ্ঞানী। তিনি তার সময়কার গ্রিক, মিশরীয়, রোমান ও ভারতীয় জ্যোতির্বিজ্ঞানের সার নিয়ে রচনা করেছিলেন পঞ্চসিদ্ধান্তিকা। বররুচি বররুচি ছিলেন একজন সংস্কৃত পণ্ডিত ও ব্যাকরণবিদ। বেতালভট্ট বেতালভট্ট ছিলেন একজন ব্রাহ্মণ। তিনি ১৬ পঙক্তির নীতি প্রদীপ রচনার জন্য বিখ্যাত। শঙ্কু শঙ্কু ছিলেন একজন দক্ষ ও কুশলী বাস্তুকার। M. Srinivasachariar (1974). History of Classical Sanskrit Literature. Motilal Banarsidass. pp. 94–111. আইএসবিএন ৯৭৮৮১২০৮০২৮৪১ V. Venkatachalam. Fresh light on Kalidasa's historical perspective, Kalidasa Special Number (X), The Vikram, 1967, pp. 130–140। বৃহজ্জাতক, বরাহমিহির, অনুবাদক. ভি. সুব্রাহ্মন্য শাস্ত্রী, ১৯৫৬ খৃ., পৃ. ৫৪৭।
শাদাব খান

শাদাব খান (উর্দু: شاداب خان‎‎; জন্ম: ৪ অক্টোবর, ১৯৯৮) মিয়ানওয়ালী এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া ক্রিকেটে রাওয়ালপিন্ডি রামস, কে-ইলেকট্রিক ও ইসলামাবাদ ইউনাইটেড এবং ক্যারিবিয়ান প্রিমিয়ার লীগে ত্রিনবাগো নাইট রাইডার্সের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শিতা দেখিয়েছেন তিনি। ২০ এপ্রিল, ২০১৬ তারিখে ইসলামাবাদের পক্ষে লিস্ট এ ক্রিকেট প্রতিযোগিতা পাকিস্তান কাপে অভিষেক ঘটে তার। এরপর ২০১৬-১৭ মৌসুমের ন্যাশনাল টি২০ কাপে রাওয়ালপিন্ডির পক্ষে টুয়েন্টি ২০ ক্রিকেটে অভিষেক হয়। মার্চ, ২০১৭ সালে ওয়েস্ট ইন্ডিজের বিপক্ষে সীমিত ওভারের খেলায় অংশগ্রহণের জন্য পাকিস্তান দলে অন্তর্ভুক্ত হন। ২৬ মার্চ, ২০১৭ তারিখে টুয়েন্টি২০ আন্তর্জাতিকে অভিষেক হয় তার। অভিষেক টি২০আই খেলায় সেরা মিতব্যয়ী বোলিং পরিসংখ্যান দাঁড় করান। পরের মাসেই ওয়েস্ট ইন্ডিজের বিপক্ষে অনুষ্ঠিত টেস্ট সিরিজ খেলার জন্য দলের সদস্য মনোনীত হন। অতঃপর ৩০ এপ্রিল, ২০১৭ তারিখে ব্রিজটাউনে সিরিজের দ্বিতীয় টেস্টে অংশগ্রহণের মাধ্যমে আত্মপ্রকাশ ঘটান। ৭ এপ্রিল, ২০১৭ তারিখে একই দলের বিপক্ষে ওডিআই অভিষেক ঘটে তার। আসন্ন আইসিসি চ্যাম্পিয়ন্স ট্রফি প্রতিযোগিতায় সরফরাজ আহমেদকে অধিনায়কত্ব প্রদান করে ১৫-সদস্যের তালিকা প্রকাশ করা হয়। এতে তিনিও অন্যতম সদস্য মনোনীত হন। "Shadab Khan"। ESPN Cricinfo। সংগ্রহের তারিখ ২০ এপ্রিল ২০১৬।  "Pakistan Cup, 2nd Match: Islamabad v Khyber Pakhtunkhwa at Faisalabad, Apr 20, 2016"। ESPN Cricinfo। সংগ্রহের তারিখ ২০ এপ্রিল ২০১৬।  "National T20 Cup, Federally Administered Tribal Areas v Rawalpindi at Rawalpindi, Aug 26, 2016"। ESPN Cricinfo। সংগ্রহের তারিখ ২৬ আগস্ট ২০১৬।  "Kamran Akmal returns to Pakistan ODI and T20I squads"। ESPN Cricinfo। সংগ্রহের তারিখ ১৫ মার্চ ২০১৭।  "Pakistan tour of West Indies, 1st T20I: West Indies v Pakistan at Bridgetown, Mar 26, 2017"। ESPN Cricinfo। সংগ্রহের তারিখ ২৬ মার্চ ২০১৭।  "Shadab stars on debut as Pakistan eases to victory"। International Cricket Council। সংগ্রহের তারিখ ২৭ মার্চ ২০১৭।  "Shadab Khan breaks into Pakistan Test squad"। ESPN Cricinfo। সংগ্রহের তারিখ ৫ এপ্রিল ২০১৭।  "Pakistan tour of West Indies, 2nd Test: West Indies v Pakistan at Bridgetown, Apr 30-May 4, 2017"। ESPN Cricinfo। সংগ্রহের তারিখ ৩০ এপ্রিল ২০১৭।  "Pakistan tour of West Indies, 1st ODI: West Indies v Pakistan at Providence, Apr 7, 2017"। ESPN Cricinfo। সংগ্রহের তারিখ ৭ এপ্রিল ২০১৭।  "Pak squad names finalized for Champions Trophy"। The News। ২৫ এপ্রিল ২০১৭। সংগ্রহের তারিখ ২৫ এপ্রিল ২০১৭।  বাবর আজম ইসলামাবাদ ইউনাইটেড ২০১৬ আইসিসি অনূর্ধ্ব-১৯ ক্রিকেট বিশ্বকাপ ২০১৭ আইসিসি চ্যাম্পিয়ন্স ট্রফি দলের তালিকা ২০১৬-১৭ পাকিস্তান ক্রিকেট দলের ওয়েস্ট ইন্ডিজ সফর ইএসপিএনক্রিকইনফোতে শাদাব খান (ইংরেজি)
উইলিয়াম গান

উইলিয়াম বিলি গান (ইংরেজি: William Gunn; জন্ম: ৪ ডিসেম্বর, ১৮৫৮ - মৃত্যু: ২৯ জানুয়ারি, ১৯২১) নটিংহামের সেন্ট অ্যান্স এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ক্রিকেট এবং ফুটবল - উভয় ধরনের ক্রীড়াতেই ইংল্যান্ডের পক্ষে আন্তর্জাতিক পর্যায়ে অংশগ্রহণ করেছেন বিলি গান। ১৮৮০ থেকে ১৯০৪ সাল পর্যন্ত প্রথম-শ্রেণীর ক্রিকেটে নটিংহ্যামশায়ারের পক্ষে পেশাদারী পর্যায়ে অংশগ্রহণ করেছেন। দলে তিনি মূলতঃ ডানহাতি ব্যাটসম্যান ছিলেন। এছাড়াও, আন্ডারআর্ম রাইট-আর্ম স্লো বোলিং করতেন। ফুটবল খেলায় নটস কাউন্টি ও নটিংহাম ফরেস্ট - উভয় দলের পক্ষে শৌখিন পর্যায়ে অংশ নেন। ইংল্যান্ডের পক্ষে দুইটি খেলায় অংশগ্রহণ করেছেন। ১৮৮৪ সালের ব্রিটিশ হোম চ্যাম্পিয়নশিপ প্রতিযোগিতার উদ্বোধনী আসরে অংশ নিয়ে একটি গোল করেছিলেন তিনি। নটিংহামের সেন্ট অ্যান্স এলাকায় জন্মগ্রহণকারী গান মূলতঃ ডানহাতে অভিজ্ঞ ব্যাটসম্যান ছিলেন। এছাড়াও, স্লো আন্ডারআর্ম বোলিং মাঝে-মধ্যে করতেন। আউটফিল্ডার হিসেবেও নিখুঁত থ্রোয়িং করতে পারতেন। ১৮৮৯ সালে সর্বাপেক্ষা সফলতম মৌসুম কাঁটে তার। ফলশ্রুতিতে উইজডেন কর্তৃক বর্ষসেরা ক্রিকেটার মনোনীত হন। ১৮৮৬-৮৭ মৌসুমে নটিংহামশায়ারের দলীয় সঙ্গী আলফ্রেড শ ও আর্থার শ্রিউসবারির সাথে তিনিও অস্ট্রেলিয়া সফরের জন্য ইংল্যান্ড দলের সদস্যরূপে অন্তর্ভুক্ত হন। তার অন্তর্ভূক্তির বিষয়ে উইজডেন মন্তব্য করে যে, আমরা মনে করি যে, ছয় ফুট আড়াই ইঞ্চি উচ্চতার অধিকারী অন্য কোন ব্যাটসম্যান অধিকতর দক্ষতা ও সঠিক ক্রীড়াশৈলীতে নেই। ব্যাটসম্যান হিসেবে খ্যাতির তুঙ্গে অবস্থানের পূর্বেই দেশের অন্যতম সেরা ফিল্ডারের মর্যাদা পান তিনি। তবে তার সময়কালীন লং ফিল্ড ও থার্ডম্যান অঞ্চলে ফিল্ডিংয়ে তেমন সফলতা পাননি। একাদশ দলের পক্ষে ২১.৮ ও সকল খেলায় ২০.৭ গড়ে রান তুলেন। দীর্ঘ দূরত্বে থ্রো মারতে বেশ পারদর্শী ছিলেন তিনি। তার ফুটবল জীবন সম্পর্কে উইজডেন মন্তব্য করে যে, দেশের ফুটবল অঙ্গনে বেশ কয়েকবছর তিনি অন্যতম সেরা ফরোয়ার্ড ছিলেন। কিন্তু এ ক্রীড়া ছেড়ে দিয়ে পুরোপুরি ক্রিকেটের দিকে মনোনিবেশ ঘটিয়েছেন। ১৮৮৫ সালে ক্রীড়া সরঞ্জামাদি বিক্রয়কারী প্রতিষ্ঠান গান এন্ড মুর প্রতিষ্ঠা করেন। এছাড়াও প্রথম সাবেক পেশাদার ক্রিকেটার হিসেবে কাউন্টি ক্লাব কমিটির সদস্য হন। তার ভ্রাতৃস্পুত্রদ্বয় জর্জ গান ও জন গান উভয়েই ইংল্যান্ডের পক্ষ টেস্ট ক্রিকেটে প্রতিনিধিত্ব করেছেন। ২৯ জানুয়ারি, ১৯২১ তারিখে নটিংহামের স্ট্যান্ডার্ড হিল এলাকায় ৬২ বছর বয়সে উইলিয়াম গানের দেহাবসান ঘটে। "Have it!" (Dec 2008) Four Four Two, No. 172, p. 48 "Wisden Cricketers of the Year"। CricketArchive। সংগ্রহের তারিখ ২০০৯-০২-২১।  "BATSMAN OF THE YEAR – 1890"। John Wisden & Co। ১৮৯১। সংগ্রহের তারিখ ২৪ নভেম্বর ২০০৮।  "William Gunn" (1892) The Strand Magazine Vol. 4, p. 42 জেনি গান বিলি বেটস আর্থার শ্রিউসবারি উইজডেন বর্ষসেরা ক্রিকেটার আন্তর্জাতিক ক্রিকেটে অংশগ্রহণকারী পরিবারের তালিকা টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা উইকিমিডিয়া কমন্সে উইলিয়াম গান সংক্রান্ত মিডিয়া রয়েছে। ইএসপিএনক্রিকইনফোতে উইলিয়াম গান (ইংরেজি) ক্রিকেটআর্কাইভে উইলিয়াম গান (সদস্যতা প্রয়োজনীয়) (ইংরেজি)
বাংলাদেশের কারিগরি প্রশিক্ষণ কেন্দ্রের তালিকা

কারিগরি প্রশিক্ষণ কেন্দ্র (ইংরেজি: Technical Training Centre) সংক্ষেপে টিটিসি একটি কারিগরি শিক্ষা প্রতিষ্ঠান, যেখানে বহুমুখী বাস্তব ও কর্মমুখী শিক্ষা প্রদান করা হয়ে থাকে। বাংলাদেশ 'শ্রম ও কর্মসংস্থান মন্ত্রণালয় এবং জনশক্তি, কর্মসংস্থান ও প্রশিক্ষণ ব্যুরোর অধীন বর্তমানে দেশে ১১০ টি কারিগরি প্রশিক্ষণ কেন্দ্রে শিক্ষা কার্যক্রম রয়েছে। পূর্বে, দেশের ২৯টি জেলায় কারিগরি প্রশিক্ষণ কেন্দ্র বিদ্যমান ছিল। ২০১০ সালে প্রধানমন্ত্রী শেখ হাসিনা আরও ৩৫টি জেলায় কারিগরি প্রশিক্ষণ কেন্দ্র ও মেরিন ইনস্টিটিউট স্থাপনের উদ্যোগ নেন। বর্তমানে বাংলাদেশের ৬৪ টি জেলায় ১০৪ টি কারিগরি প্রশিক্ষণ কেন্দ্র ও ৬ মেরিন টেকনোলজি ইনস্টিটিউট রয়েছে। বাংলাদেশ কারিগরি শিক্ষা বোর্ড এর অধীনে পরিচালিত হয় এখানে এসএসসি (ভোকেশনাল) ও বিভিন্ন সময় মেয়াদী কারিগরি প্রশিক্ষণ কার্যক্রম পরিচালিত হয়। "৩৫টি জেলায় মেরিন ইনস্টিটিউট ও কারিগরি প্রশিক্ষণ কেন্দ্র স্থাপন করা হবে : হাসিনা"। বাংলাদেশ সংবাদ সংস্থা। ২৭ জানুয়ারি ২০১০। সংগ্রহের তারিখ ২৬ মে ২০১৭। [স্থায়ীভাবে অকার্যকর সংযোগ] "Trades in TTC & IM 10.02.2016" (পিডিএফ)। জনশক্তি, কর্মসংসস্থান ও প্রশিক্ষণ ব্যুরো। সংগ্রহের তারিখ ২৬ মে ২০১৭।  "জনশক্তি, কর্মসংসস্থান ও প্রশিক্ষণ ব্যুরোর অধীনস্থ কারিগরি প্রশিক্ষণ কেন্দ্র (টিটিসি) সমূহের নাম ও অবস্থান"। ১৭ মে ২০১৭ তারিখে মূল থেকে আর্কাইভ করা। সংগ্রহের তারিখ ২৬ মে ২০১৭।  "BMET Training Center List"। ২৩ মে ২০১৭ তারিখে মূল থেকে আর্কাইভ করা। সংগ্রহের তারিখ ২৭ মে ২০১৭।  "রাজশাহী মহিলা কারিগরি প্রশিক্ষন কেন্দ্র"। অফিসিয়াল ওয়েবসাইট। ২৮ মে ২০১৬ তারিখে মূল থেকে আর্কাইভ করা। সংগ্রহের তারিখ ২৭ মে ২০১৭।  "নতুন যাত্রায় বাংলাদেশ-কোরিয়া কারিগরি প্রশিক্ষণ কেন্দ্র"। ২২ অক্টোবর ২০১৩। সংগ্রহের তারিখ ২৬ মে ২০১৭।  "পিরোজপুরে ২৪ কোটি টাকা ব্যয়ে কারিগরি প্রশিক্ষণ কেন্দ্রের নির্মাণ কাজ শেষ পর্যায়ে"। বাংলাদেশ সংবাদ সংস্থা। ১৩ নভেম্বর ২০১৪। সংগ্রহের তারিখ ২৬ মে ২০১৭। [স্থায়ীভাবে অকার্যকর সংযোগ] "কারিগরি প্রশিক্ষণ কেন্দ্রে প্রয়োজন দক্ষ জনবল"। চ্যানেল আই। সংগ্রহের তারিখ ২৬ মে ২০১৭।  "" চুয়াডাঙ্গার ভিমরুল্লা তে স্থাপিত কারিগরি প্রশিক্ষণ কেন্দ্রের (টি.টি.সি) শুভ উদ্বোধন"। আগস্ট ৬, ২০১৫। সংগ্রহের তারিখ ২৬ মে ২০১৭। [স্থায়ীভাবে অকার্যকর সংযোগ] "সুনামগঞ্জে ২৯ কোটি টাকা ব্যয়ে টেকনিক্যাল ট্রেনিং সেন্টার হচ্ছে"। এপ্রিল ২৫, ২০১৬। সংগ্রহের তারিখ ২৬ মে ২০১৭। [স্থায়ীভাবে অকার্যকর সংযোগ] "নীলফামারীতে কারিগরী প্রশিক্ষণ কেন্দ্র উদ্বোধনে দুই মন্ত্রী"। এপ্রিল ২৫, ২০১৬। ৩০ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৬ মে ২০১৭।  সরকারি ওয়েবসাইট প্রবাসী কল্যাণ মন্ত্রণালয়, শ্রম ও কর্মসংস্থান মন্ত্রণালয় এবং জনশক্তি, কর্মসংস্থান ও প্রশিক্ষণ ব্যুরো ওয়েজ আর্নাস কল্যাণ বোর্ড
আবদুল ওহাব (দ্ব্যর্থতা নিরসন)

আবদুল ওহাব নামটি নিম্নের ব্যক্তিবর্গকে নির্দেশ করতে পারেঃ আবদুল ওহাব, বীর প্রতীক খেতাব প্রাপ্ত মুক্তিযোদ্ধা আবদুল ওহাব (বীর বিক্রম), বীর বিক্রম খেতাব প্রাপ্ত মুক্তিযোদ্ধা আব্দুল ওহাব (রাজনীতিবিদ), বাংলাদেশের রাজনীতিবিদ ও ঝিনাইদহ-১ আসনের সংসদ সদস্য। আব্দুল ওহাব খান, দ্ব্যর্থতা নিরসন পাতা। আল-কামাল আবদুল ওহাব, বাংলাদেশের শিশুসাহিত্যিক, ছড়াকার, নাট্যকার, গীতিকার ও সাহিত্য অনুবাদক ছিলেন। এম আব্দুল ওয়াহাব, বাংলাদেশের রাজনীতিবি যিনি চট্টগ্রাম-৫ আসনের সংসদ সদস্য ছিলেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ইন ইউটেরো

In utero হচ্ছে একটি ল্যাটিন শব্দ(term), যার ভাবগত অর্থ হচ্ছে "জরায়ুর অভ্যন্তরে। জীববিজ্ঞানের ভাষায় এই শব্দটিকে (phrase) বর্ণনা করা হয় ভ্রুণ অথবা ফিটাস হিসাবে। সাধারণ ভাবে, একে জন্ম হয় নি; এমন সন্তান হিসাবে সুচিত করা হয়। উইকিঅভিধানে ইন ইউটেরো শব্দটি খুঁজুন। ex vivo in silico in situ in vitro in vivo টেমপ্লেট:Cell-biology-stub টেমপ্লেট:Latin-vocab-stub
শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার

শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার হল ভারতের চলচ্চিত্রের অভিনেতাদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। পূর্বে এই পুরস্কার ফিল্মফেয়ার শ্রেষ্ঠ অভিনয় সমালোচক পুরস্কার হিসেবে অভিনেতা বা অভিনেত্রীদের দেওয়া হত। পরে ১৯৯৮ সাল থেকে এই পুরস্কারকে অভিনেতা ও অভিনেত্রীদের জন্য আলাদা দুটি পুরস্কার প্রদান শুরু করে। অমিতাভ বচ্চন ২০০২, ২০০৬, ২০১৬ সালে এবং মনোজ বাজপেয়ী ১৯৯৯, ২০০০, ও ২০১৭ সালে সর্বাধিক তিনবার এই পুরস্কার লাভ করেন। শাহরুখ খান ১৯৯৪ ও ২০০১ সালে এবং রনবীর কাপুর ২০১০ ও ২০১২ সালে দুইবার এই পুরস্কার লাভ করেন। ২০১৯ সালের আয়োজন পর্যন্ত দুইবার যৌথভাবে এই পুরস্কার প্রদান করা হয়, প্রথমবার ২০১৭ সালে মনোজ বাজপেয়ী ও শহীদ কাপুরকে এবং দ্বিতীয়বার ২০১৯ সালে আয়ুষ্মান খুরানা ও রণবীর সিংকে। শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) শ্রেষ্ঠ অভিনেতা বিভাগে ফিল্মফেয়ার পুরস্কার "Filmfare Critics Award for Best Movie"। Awards and Shows। সংগ্রহের তারিখ ১৯ এপ্রিল ২০১৭।  "Filmfare Awards 2009"। Awards and Shows। সংগ্রহের তারিখ ১৯ এপ্রিল ২০১৭।  "Winners of 56th Filmfare Awards 2011"। বলিউড হাঙ্গামা। ২৯ জানুয়ারি ২০১১। সংগ্রহের তারিখ ১৯ এপ্রিল ২০১৭।  "Filmfare Awards 2011 Winners"। দ্য টাইমস অফ ইন্ডিয়া। ৩১ জানুয়ারি ২০১২। সংগ্রহের তারিখ ১৯ এপ্রিল ২০১৭।  Bhushan, Nyay (২১ জানুয়ারি ২০১২)। "'Barfi!' Sweeps India's Filmfare Awards"। দ্য হলিউড রিপোর্টার। সংগ্রহের তারিখ ১৯ এপ্রিল ২০১৭।  "59th Idea Filmfare Awards 2013: Complete list of winners"। দ্য টাইমস অফ ইন্ডিয়া। ২৫ জানুয়ারি ২০১৪। সংগ্রহের তারিখ ১৯ এপ্রিল ২০১৭।  "60th Britannia Filmfare Awards 2014: Winners"। দ্য টাইমস অফ ইন্ডিয়া। ১ ফেব্রুয়ারি ২০১৫। সংগ্রহের তারিখ ১৯ এপ্রিল ২০১৭।  "Full list of winners of the 61st Britannia Filmfare Awards"। ফিল্মফেয়ার। ১৫ জানুয়ারি ২০১৬। ২২ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৭।  "62nd Filmfare Awards 2017: Complete winners' list"। দ্য টাইমস অফ ইন্ডিয়া। ১৫ জানুয়ারি ২০১৭। সংগ্রহের তারিখ ১৯ এপ্রিল ২০১৭।  "Winners of 65th Amazon Filmfare Awards 2020"। ফিল্মফেয়ার (ইংরেজি ভাষায়)। সংগ্রহের তারিখ ১৬ ফেব্রুয়ারি ২০২০।  ফিল্মফেয়ার পুরস্কারের দাপ্তরিক ওয়েবসাইট আর্কাইভইজে আর্কাইভকৃত ৮ জুলাই ২০১২ তারিখে
বাংলাদেশের সুফিদের তালিকা

বাংলাদেশ অসংখ্য অলি আউলিয়া, সুফির আগমন ঘটেছে তাদের মাঝে অন্যতম হচ্ছেন : ইবরাহীম আলী তশনা (১৮৭২-১৯৩১) জমির উদ্দিন নানুপুরী (১৯৩৬ — ২০১০) সুলতান আহমদ নানুপুরী (১৯১৩ — ১৯৯৭) হারুন বাবুনগরী (১৯০২ — ১৯৮৬) মুফতি আজিজুল হক (১৯০৩ — ১৯৬১) শাহজালাল ইয়ামেনি, সিলেট; খান জাহান আলী - খুলনা; শাহ কারামত আলী জৌনপুরী - রংপুর; শাহ আলী -মিরপুর, ঢাকা; মখদুম শাহদৌলা - শাহজাদপুর, সিরাজগঞ্জ; শাহ শামসুদ্দিন - শাহজাদপুর, সিরাজগঞ্জ; খাজা ইউনুস আলী এনায়েতপুরী - এনায়েতপুর, সিরাজগঞ্জ সৈয়দ আহমদ উল্লাহ - মাইজভান্ডার, চট্টগ্রাম; হাফিজ আহমদ জৌনপুরী - চকবাজার, ঢাকা; সৈয়দ মুহাম্মদ আজিজুল হক - হাটহাজারী, চট্টগ্রাম; আব্দুল লতিফ চৌধুরী ফুলতলী - সিলেট; সৈয়দ জিয়াউল হক মাইজভান্ডারী - মাইজভান্ডার, চট্টগ্রাম; শাহ সাহেব - চুনতী, লোহাগাড়া, চট্টগ্রাম; শিতালং শাহ- সিলেট; সৈয়দ রেজাউল হক চাঁদপুরী - কুমিল্লা; "মাওলানা শাহ্ সুফি জমির উদ্দিন নানুপুরী (রহ) | ধর্ম চিন্তা"। ittefaq। ২০২০-০৭-২১ তারিখে মূল থেকে আর্কাইভ করা। সংগ্রহের তারিখ ২০২০-০৭-২৬।  খান, মাওলানা দৌলত আলী। "এক দুনিয়া বিমুখ আধ্যাত্মিক রাহবার"। DailyInqilabOnline (ইংরেজি ভাষায়)। সংগ্রহের তারিখ ২০২০-০৭-২১।  প্রতিবেদক, নিজস্ব। "ওলিয়ে কামেল হযরত মাওলানা হারুন বাবুনগরী রহ."। DailyInqilabOnline (ইংরেজি ভাষায়)। সংগ্রহের তারিখ ২০২০-০৭-২৩।  রহমান, ওলিউর (২০১৯-০৯-২৬)। "পটিয়ার মুফতি আযীযুল হক রহ: ইলম ও আধ্যাত্মিকতার উজ্জ্বল নক্ষত্র"। ইসলাম টাইমস (ইংরেজি ভাষায়)। ২০২০-০৭-২৬ তারিখে মূল থেকে আর্কাইভ করা। সংগ্রহের তারিখ ২০২০-০৭-২৬।  খান জাহান, মুয়ায্‌যম হুসায়ন খান; বাংলাপিডিয়া। প্রকাশকাল: ১৭ এপ্রিল ২০১৫। পরিদর্শনের তারিখ: ৬ জুন ২০১৭। "জৌনপুরী, হাফিজ আহমদ - বাংলাপিডিয়া"। bn.banglapedia.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আবদুল লতিফ চৌধুরী ফুলতলী (র)-এর রচনায় ইসলামী ভাবধারা ও সমাজ-সংস্কার শীর্ষক পিএইচডি অভিসন্দর্ভ, গবেষক : মোঃ নজরুল ইসলাম, আল-কুরআন এ- ইসলামিক স্টাডি বিভাগ, থিওলজি এ- ইসলামিক স্টাডিজ অনুষদ ইসলামী বিশ্ববিদ্যালয়, কুষ্টিয়া, বাংলাদেশ, ২০১০-২০১১ পৃ:৮২-৮৩। "চুনতি ইউনিয়নের প্রখ্যাত ব্যাক্তিদের সংক্ষিপ্ত তালিকা - চুনতি ইউনিয়ন - চুনতি ইউনিয়ন"। chunatiup.chittagong.gov.bd। ৩০ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)